REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/129-17

12. jul 2017. godine

B e o g r a d

**Z A P I S N I K**

**20. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 10. JULA 2017. GODINE**

Sednica je počela u 10,00 časova.

 Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Đorđe Komlenski, Žarko Mićin, Jovan Palalić, Biljana Pantić Pilja, Miletić Mihajlović.

Osim članova Odbora, sednici su prisustvovali i Tanja Tomašević Damnjanović, zamenica odsutnog člana Odbora Mihaila Jokića, Marko Parezanović, zamenik odsutnog člana Odbora Katarine Rakić i Stanija Kompirović, zamenica odsutnog člana Odbora dr Aleksandra Martinovića.

 Sednici nisu prisustvovali članovi Odbora: Dušan Pavlović, Balint Pastor, Sreto Perić, Vjerica Radeta i Dušan Petrović, niti njihovi zamenici.

Predsednik Odbora je konstatovao da su ispunjeni uslovi za rad i punovažno odlučivanje, nakon čega je predložio, a članovi Odbora su **jednoglasno** utvrdili sledeći

D n e v n i r e d :

1. Razmatranje predloga kandidata za izbor člana Odbora Agencije za borbu protiv korupcije, koji je podneo predsednik Republike (broj: 02-1924/17 od 7. jula 2017. godine);
2. Razno.

**PRVA TAČKA** – Razmatranje predloga kandidata za izbor člana Odbora Agencije za borbu protiv korupcije, koji je podneo predsednik Republike (broj: 02-1924/17 od 7. jula 2017. godine).

 Predsednik Odbora je otvorio raspravu u vezi sa predlogom predsednika Republike da za člana Odbora Agencije za borbu protiv korupcije bude izabran dr Miloša Stankovića, profesor Pravnog fakulteta Univerziteta u Beogradu.

Kako se niko od članova Odbora nije javio za reč, predsedavajući je zaključio raspravu u vezi sa ovom tačkom dnevnog reda i stavio na glasanje predlog da Odbor za pravosuđe, državnu upravu i lokalnu samoupravu konstatuje da je predsednik Republike predlog kandidata za izbor člana Odbora Agencije za borbu protiv korupcije utvrdio, kao ovlašćeni predlagač, u skladu sa članom 9. stav 2. tačka 2) i članom 12. Zakona o Agenciji za borbu protiv korupcije, te da predloži Narodnoj skupštini da podnet predlog za izbor člana Odbora Agencije za borbu protiv korupcije razmotri i donese odluku o izboru člana Odbora Agencije za borbu protiv korupcije.

 Za izvestioca Odbora na sednici Narodne skupštine bude određen Petar Petrović, predsednik Odbora.

 Članovi Odbora su **jednoglasno** usvojili navedeni predlog.

**DRUGA TAČKA –** Razno.

 Predsednik Odbora je upoznao članove sa sadržinom dopisa Poverenika za informacije od javnog značaja i zaštitu podataka o ličnosti 07 Broj: 02-1916/17, od 7. jula 2017. godine, u kome je izraženo potpuno nerazumevanje odluke koju je Odbor doneo na 19. sednici održanoj 6. jula 2017. godine

Sednica je završena u 10,15 časova.

SEKRETAR PREDSEDNIK

Sanja Pecelj Petar Petrović